Μπράντι Νόργουντ

Η Μπράντι Νόργουντ (Brandy Rayana Norwood ; 11 Φεβρουαρίου 1979), περισσότερο γνωστή απλώς ως Μπράντι, είναι Αμερικανίδα τραγουδίστρια, στιχουργός, παραγωγός, ηθοποιός και επιχειρηματίας. Γεννημένη σε μια οικογένεια μουσικών στο McComb του Μισισίπι, η Νόργουντ μεγάλωσε στο Κάρσον της Καλιφόρνια και ξεκίνησε την καριέρα της κάνοντας τα φωνητικά σε εφηβικά συγκροτήματα. Μετά την υπογραφή του συμβολαίου με την Atlantic Records το 1993, κυκλοφόρησε τον πρώτο ομώνυμο δίσκο της τον επόμενο χρόνο, ο οποίος πούλησε έξι εκατ. αντίτυπα παγκοσμίως. Το 1996, η Νόργουντ ξεκίνησε να πρωταγωνιστεί στην κωμωδία Moesha του UPN, σε παραγωγή και σενάριο του Ralph Farquhar, ως ο ομώνυμος χαρακτήρας, που διήρκεσε έξι σεζόν και οδήγησε σε πολλούς άλλους ρόλους. Ξεκίνησε την μουσική καριέρα της το 1998 σε ένα επιτυχημένο ντουέτο με την τραγουδίστρια της R&B Monica, με τίτλο "The Boy Is Mine", που έγινε ένα από τα καλύτερα γυναικεία ντούετα με τις περισσότερες πωλήσεις όλων των εποχών. Ο δεύτερος δίσκος της, Never Say Never, περιλάμβανε δυο singles που κατέλαβαν την πρώτη θέση στα charts και χάρισε στην Νόργουντ το πρώτο βραβείο Γκράμι.

Την δεκαετία του 2000, η Νόργουντ είχε μια δημιουργική θέση στην βιομηχανία της ποπ. Το 2002, πρωταγωνίστησε στο ριάλιτι σόου Brandy: Special Delivery, στο οποίο κατέγραψε την γέννηση της κόρης της. Ο τρίτος και τέταρτος δίσκος της, Full Moon (2002) και Afrodisiac (2004), έλαβαν θετικά σχόλια. Ήταν κριτής στην πρώτη σεζόν του America's Got Talent προτού αναμιχθεί σε ένα αυτοκινητιστικό δυστύχημα με ευρεία δημοσιότητα το 2006. Μετά από αρκετές μηνύσεις ως αποτέλεσμα του ατυχήματος αυτού, ο πέμπτος δίσκος της Νόργουντ, Human (2008), ήταν εμπορική αποτυχία.

Την δεκαετία του 2010, η Νόργουντ είχε μια εμπορική και κριτική αναγέννηση. Το 2010, επέστρεψε στην τηλεόραση ως διαγωνιζόμενη στην εντέκατη σεζόν του Dancing with the Stars και πρωταγωνίστησε στο ριάλιτι σόου Brandy & Ray J: A Family Business. Το 2012, συμμετείχε στην σειρά του BET The Game και κυκλοφόρησε τον έκτο δίσκο της, Two Eleven, ο οποίος επαινέθηκε από τους κριτικούς. Τον Απρίλιο 2015, έκανε την πρώτη της εμφάνιση στο Μπρόντγουει στο μιούζικαλ Chicago. Πρωταγωνίστησε και έκανε την παραγωγή στην κωμωδία Zoe Ever After στο BET που έκανε πρεμιέρα τον Ιανουάριο 2016. Τον Ιούλιο 2020, η Νόργουντ κυκλοφόρησε τον έβδομο δίσκο της, B7, που ήταν το πρώτο έργο της ως ανεξάρτητη καλλιτέχνης και έλαβε τα θετικά σχόλια των κριτικών.

Τον Αύγουστο 2020, πούλησε πάνω από 40 εκατ. δίσκους παγκοσμίως, με περίπου 8.62 εκατ. δίσκους μόνο στις ΗΠΑ. Το έργο της έχει λάβει αρκετά βραβεία και επαίνους, συμπεριλαμβανομένων ενός Γκράμι, ενός Όσκαρ και επτά μουσικών βραβείων Billboard. Είναι γνωστή για τον ιδιαίτερο ήχο της, ο οποίος χαρακτηρίζεται από την ιδιαίτερη χροιά της φωνής της και της χάρισε το ψευδώνυμο "The Vocal Bible" από τους συναδέλφους και τους κριτικούς της μουσικής βιομηχανίας.

Δισκογραφία

 Brandy (1994)
 Never Say Never (1998)
 Full Moon (2002)
 Afrodisiac (2004)
 Human (2008)
 Two Eleven (2012)
 B7 (2020)

Περιοδείες

Κεντρική τραγουδίστρια
 Never Say Never World Tour (1999)
 Human World Tour (2009)
 Slayana World Tour (2016)

Opening act
 II World Tour (with Boyz II Men) (1995)

Θεατρικές παραγωγές

Μπρόντγουεϊ
 Chicago (April–August 2015; August 2017)

Περιφερειακό θέατρο
 Chicago (2016) (the Hollywood Pantages Theatre in Los Angeles)
 Chicago (2017) (the Kennedy Center in Washington, D.C.)

Παραπομπές

Εξωτερικοί σύνδεσμοι

Αμερικανίδες τραγουδίστριες
Αμερικανίδες ηθοποιοί